Janubiy Koreyadan KXDRga o‘n yil ichidagi birinchi poyezd yo‘l oldi

Seuldan 30 noyabr kuni poyezd o‘n yil ichida birinchi marta KXDRga yo‘l oldi. Bu haqda Janubiy Koreyaning Yonhap agentligi xabar qilmoqda.
Xabar qilinishicha, unda bo‘lgan Janubiy Koreya rasmiy shaxslari va mutaxassislari temir yo‘llari holatini Xitoy bilan chegaradosh bo‘lgan Siniyju shahriga qadar tekshiruvdan o‘tkazishadi. Bu ikki Koreya davlati o‘rtasida qatnovlarni yo‘lga qo‘yish uchun qayerda ta'mirtalab joylar borligini aniqlash maqsadida kerak.
Ta'kidlanishicha, safar 18 kun davom etadi, ular davomida KXDRning 1200 kilometrlik temir yo‘llari tekshiriladi. 
Eslatib o‘tamiz, avvalroq KXDR va Janubiy Koreya mamlakatlarni optik tola yordamida birlashtirmoqchi ekani xabar qilingandi.